22
 се прилага в Съюза, но то не съдържа никакви изисквания относно съвместимостта на материалите и водородното окрехкостяване по отношение на водородните системи и компоненти за превозните средства, задвижвани с водород. Тези изисквания са необходими, за да се гарантира високо ниво на безопасност, що се отнася до подбора на материалите във водородните системи.
 (13)В Правило 134 на ООН също така все още не са включени специфични разпоредби за системите за съхранение на втечнен водород, както и геометричната форма на горивните резервоари, а те трябва да бъдат пренесени от Регламент (ЕО) No 79/2009, за да се осигури съгласуваност.
 (14)Необходимо е достатъчно време, за да могат производителите да се приспособят към новите изисквания по отношение на задължителните маркировки и мястото за монтиране и закрепване на предните регистрационни табели. Поради това са необходими преходни разпоредби, за да се гарантира, че тези изисквания първо ще се прилагат за новите типове превозни средства.
 (15)Доколкото настоящият регламент не изменя изискванията съгласно регламенти (ЕО) No 78/2009, (ЕО) No 79/2009 и (ЕО) No 661/2009 на Европейския парламент и на Съвета, одобренията на типа, издадени на превозни средства, системи, компоненти или отделни технически възли в съответствие с посочените регламенти, следва да продължат да бъдат валидни, а разширенията на такива одобрения следва да продължат да бъдат възможни съгласно условията на отменените актове.
 (16)Правомощията, съдържащи се в член 4, параграф 7, член 8, параграф 3 и член 10, параграф 3 от Регламент (ЕС) 2019/2144, имат за цел въвеждането на единни процедури и технически спецификации за одобряването на типа на превозни средства и на системи, компоненти и отделни технически възли, предназначени за такива превозни средства, по отношение на някои общи характеристики на тяхната конструкция и безопасност. Тъй като тези правомощия са тясно свързани по своя предмет, те следва бъдат групирани в настоящия регламент.
 (17)Тъй като съответните разпоредби, определени в Регламент (ЕС) 2019/2144 се прилагат от 6 юли 2022 г., прилагането на настоящия регламент също следва да бъде отложено за тази дата.
 (18)Мерките, предвидени в настоящия регламент, са в съответствие със становището на Техническия комитет по моторните превозни средства,
 ПРИЕ НАСТОЯЩИЯ РЕГЛАМЕНТ:
 ГЛАВА I
 ПРЕДМЕТ И ОПРЕДЕЛЕНИЯ
 Член 1
 Предмет
 1.С настоящия регламент се определят разпоредби за единни процедури и техническите спецификации за ЕС одобряване на типа на превозни средства от категории M, N и O, както и на системи, компоненти и отделни технически възли, в съответствие с член 4, параграф 7, член 8, параграф 3 и член 10, параграф 3 от Регламент (ЕС) 2019/2144 на Европейския парламент и на Съвета.
 2.Настоящият регламент предвижда също така единни процедури, които дават възможност за одобряване на типа в един или повече от следните случаи:
 а)на системи на превозни средства, когато се прилагат компоненти и отделни технически възли с маркировка за ЕС одобрение на типа вместо маркировка за ООН одобрение на типа, в контекста на изискванията, определени в правилата на ООН, включени в приложение II към Регламент (ЕС) 2019/2144; и
 б)когато даден производител е определен за техническа служба в съответствие с член 72, параграф 1 и приложение VII към Регламент (ЕС) 2018/858 на Европейския парламент и